CELEX: 62016CA0419
Language: et
Date: 2017-12-20 00:00:00
Title: Kohtuasi C-419/16: Euroopa Kohtu (kolmas koda) 20. detsembri 2017. aasta otsus (Tribunale di Bolzano eelotsusetaotlus – Itaalia) – Sabine Simma Federspiel versus Provincia autonoma di Bolzano, Equitalia Nord SpA (Eelotsusetaotlus — Asutamisvabadus ja töötajate vaba liikumine — ELTL artiklid 45 ja 49 — Arstide diplomite, tunnistuste ja muude kvalifikatsiooni tõendavate dokumentide vastastikune tunnustamine — Direktiivid 75/363/EMÜ ja 93/16/EMÜ — Arst-residentide töö tasustamine)

26.2.2018   
            
            
               ET
            
            
               Euroopa Liidu Teataja
            
            
               C 72/19
            
         Euroopa Kohtu (kolmas koda) 20. detsembri 2017. aasta otsus (Tribunale di Bolzano eelotsusetaotlus – Itaalia) – Sabine Simma Federspiel versus Provincia autonoma di Bolzano, Equitalia Nord SpA
   (Kohtuasi C-419/16) (1)
   
   ((Eelotsusetaotlus - Asutamisvabadus ja töötajate vaba liikumine - ELTL artiklid 45 ja 49 - Arstide diplomite, tunnistuste ja muude kvalifikatsiooni tõendavate dokumentide vastastikune tunnustamine - Direktiivid 75/363/EMÜ ja 93/16/EMÜ - Arst-residentide töö tasustamine))
   (2018/C 072/24)
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Bolzano
   
      Põhikohtuasja pooled
   
   
      Kaebaja: Sabine Simma Federspiel
   
      Vastustajad: Provincia autonoma di Bolzano, Equitalia Nord SpA
   
      Resolutsioon
   
   
               1.
            
            
               Nõukogu 16. juuni 1975. aasta direktiivi 75/363/EMÜ, mis käsitleb arsti tegevust puudutavate õigus- ja haldusnormide ühtlustamist, mida muudeti nõukogu 26. jaanuari 1982. aasta direktiiviga 82/76/EMÜ, artikli 2 lõike 1 punkti c ning nõukogu 5. aprilli 1993. aasta direktiivi 93/16/EMÜ arstide vaba liikumise hõlbustamise ning nende diplomite, tunnistuste ja muude kvalifikatsiooni tõendavate dokumentide vastastikuse tunnustamise kohta artikli 24 lõike 1 punkti c tuleb tõlgendada nii, et nendega ei ole vastuolus sellised liikmesriigi õigusnormid, millega on tegemist põhikohtuasjas ja mille kohaselt liikmesriigi poolt teises liikmesriigis erialaarsti kutse saamiseks toimuva koolituse rahastamiseks stipendiumi andmise suhtes kehtib tingimus, et stipendiumi saav arst töötab oma erialal esimesena nimetatud liikmesriigis viis aastat eriala omandamisest kulgema hakkava kümneaastase ajavahemiku jooksul või vastasel korral maksab tagasi kuni 70 % saadud stipendiumi summast koos intressiga.
            
         
               2.
            
            
               ELTL artikleid 45 ja 49 tuleb tõlgendada nii, et nendega ei ole vastuolus sellised liikmesriigi õigusnormid, millega on tegemist põhikohtuasjas ja mille kohaselt liikmesriigi poolt teises liikmesriigis erialaarsti kutse saamiseks toimuva väljaõppe rahastamiseks riigi poolt antava stipendiumi andmise suhtes kehtib tingimus, et stipendiumi saav arst töötab oma erialal esimesena nimetatud liikmesriigis viis aastat eriala omandamisest kulgema hakkava kümneaastase ajavahemiku jooksul või vastasel korral maksab tagasi 70 % saadud stipendiumi summast koos intressiga, tingimusel – mille täidetusele peab andma hinnangu eelotsusetaotluse esitanud kohus – et nende õigusnormidega ette nähtud meetmed aitavad tegelikult kaasa rahva tervise kaitse ja sotsiaalkindlustuse süsteemi finantstasakaalu eesmärkide saavutamisele ega ole ulatuslikumad kui selleks vaja.
            
         
      (1)  ELT C 392, 24.10.2016.